****95 éve született Kormos István**

 (Mosonszentmiklós, 1923. október 28. – Budapest, 1977. október 6.)

*„Az vagyok, aki vagyok, nem színfolt,*

*hanem egy élet a sok között.”*

A kvíz beküldési határideje **2018.10.31.**

1. Kormos István 1923. október 28-án született Mosonszentmiklóson, Kops Balázs és Kormos Anna törvényes gyermekeként, Kops István néven. Szülei földműves napszámosként dolgoztak a Héderváry-birtokon. Édesanyja 1925 nyarán egy következő szülés szövődményeibe belehalt, akárcsak születendő gyermeke. Az apa ekkor egy másik Kormos-lányt vett feleségül, majd hamarosan a fővárosba költöztek. Mikor vette fel a Kormos családnevet nevet az író?
	1. 1934-ben
	2. 1944-ben
	3. 1954-ben
2. Istvánt anyja halála után a cselédsorban élő nagyszülők nevelték. 1928-ban ők is Budapestre költöztek. Rövid ideig Angyalföldön, majd Kispesten, 1935-től Pesterzsébeten éltek. Az apa második házassága megromlott, otthagyta feleségét és második fiát. István az elemi népiskola I–VIII. osztályát 1930–1938 között végezte el. Utána \_\_\_\_\_\_\_\_\_\_\_\_dolgozott a Belvárosban egy Báthory utcai gyarmatáru-kereskedésben.
	1. eladóként
	2. postásfiúként
	3. kifutófiúként
3. Vallomásai szerint 20 évesen kezdett verset írni. Mikor jelentek meg először versei?
	1. 1942 szeptemberében
	2. 1943 októberében
	3. 1944 novemberében
4. A háború után dolgozott a Püski Kiadónál. 1949–1950-ben filmgyári dramaturg, majd 1951-től \_\_\_\_\_\_\_\_\_\_\_\_\_\_\_\_\_– 1957-től Móra Ferenc Ifjúsági Könyvkiadó – munkatársa. Ő indította útjára és szerkesztette a művelődéstörténeti jelentőségű, a *Magyar irodalom gyöngyszemei*és a *Világirodalom gyöngyszemei*című lírai antológiasorozatokat; a hetvenes években a pályakezdő költők köteteit is gondozta. Melyik Kiadó munkatársa haláláig?
	1. az Ifjúsági Kiadó
	2. a Móra Ferenc Kiadó
	3. a Könyvkiadó
5. Első könyve, *Az égigérő fa* verses meséket tartalmazott, első verseskönyve, a *Dülöngélünk* 1947-ben jelent meg. Mikor jelent meg első könyve?
	1. 1945
	2. 1946
	3. 1947
6. Hosszú éveken keresztül csak verses mesék, mindenekelőtt a *Vackor-történetek* szerzőjeként van jelen az irodalomban, hallgatása mögött politikai és magánéleti okok is meghúzódnak. 1971-ben tért vissza költőként: a \_\_\_\_\_\_\_\_\_\_\_\_\_ kötet igazi szenzáció volt.
	1. Szegény Yorick
	2. Vackor világot lát
	3. Az égigérő fa
7. Első feleségével, Pallos Klárával 4 évig voltak házasok. A költő, műfordító Rab Zsuzsával 1964-ig tartó házasságából Párizsig menekül. Hogy hívják harmadik feleségét?
	1. Tanner Ilona
	2. Boncza Berta
	3. Péter Márta
8. Mikor kapott Radnóti-díjat?
	1. 1967
	2. 1977
	3. 1987
9. „Brumma, brumma,

hóha, hó!

Fára mászni

vóna jó!”

Melyik verséből való az idézet?

1. Vackor medvést játszik
2. Betörik Vackor orra
3. Vackor első napossága
4. „– Szeretsz-e, Piros, édes egyetlenem?” Miből van az idézet?
	1. A kevély kiskakas
	2. A zsiráfnyakú cica
	3. A nyulacska csengője
5. „Reggelije:
tejeskávé,
kávé mellé
édes málé,
málé mellé
csalamádé,
utána meg
csokoládé. ”

Melyik Vackor versből való az idézet?

* 1. Vackor elindul az óvodába
	2. Első nap az első bében
	3. Vackor iskolát kerül, de rettenetesen megbánja
1. Merre van a Pincérfrakk utca?
	1. a Nézzcsakszét kilátónál
	2. a Bujjbehamari erdőben
	3. a Gyerebegyorsan utca mellett
2. Kik *A kártyázó egerek* szereplői?
	1. Zurrogi és Zürrögi
	2. Talpas és Füles
	3. Lógófül és Ficánkos

13+1. Milyen Csepükőc Tiriri?

1. mindig álmos,
haja csepű,
orra pisze,
a bajusza mákos
2. nem mekeg,
hanem mekken,
nem nyekeg,
hanem nyekken
3. fekete volt mindene,
füle-farka fekete,
sűrű fekete a szőre,
a négy lába
meg a háta,
fejebúbja,
hát még a hosszú bajusza

Kérjük, adja meg nevét és elérhetőségét!